114. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝ. ΥΠΗΡΕΣΙΩΝ Αριθ. 28739/1839/79 της 27 Μαρτ./10 Απρ. 1979 (ΦΕΚ Β΄  352) Περί του τρόπου αποδόσεως των καταλογιζομένων ποσών σε βάρος του Δημοσίου βάσει του Ν.Δ. 4202/1961. Έχοντας υπόψη: 1.Το Ν.Δ. 321/69 «περί κώδικος Δημοσίου Λογιστικού». 2.Το Ν.Δ. 4202/61 «περί διατηρήσεως των εκ της κοινωνικής ασφαλίσεως δικαιωμάτων εις περιπτώσεις μεταβολής ασφαλιστικού φορέως», και 3.Την 550/78 Γνωμοδότηση του Ν.Σ. του Κράτους αποφασίζουμε: Τα καταλογιζόμενα σε βάρος του Δημοσίου ποσά, σύμφωνα με τις διατάξεις του Ν.Δ. 4202/1961 αποδίδονται στους δικαιούχους φορείς ως ακολούθως: 1.Η απόδοση από το Δημόσιο της βαρυνούσης αυτό αναλογίας συντάξεως, που καταβλήθηκε από διαφόρους φορείς θα ενεργήται με χρηματικά εντάλματα στο όνομα κάθε φορέα το βραδύτερο έως τις 31 Μαρτ. εκάστου έτους, για συντάξεις που καταβλήθηκαν το προηγούμενο έτος. Εξαιρετικά η απόδοση της οφειλομένης έως τις 31 Δεκ. 1978, αναλογίας συντάξεως, θα γίνει μέχρι τις 30 Ιουν. 1979. 2.Η πράξη απονομής συντάξεως κοινοποιείται από το φορέα μαζί με φωτοτυπία του πιστοποιητικού του Οργανισμού Σιδηροδρόμων Ελλάδος (Ο.Σ.Ε.) στην Υπηρεσία Συντάξεων του Γενικού Λογιστηρίου του Κράτους (Δ/νση 12η), εντός μηνός από της εκδόσεώς της. 3.Ο ασφαλιστικός φορέας θα στέλνει εντός του μηνός Ιανουαρίου εκάστου έτους στην Υπηρεσία Συντάξεων του Γενικού Λογιστηρίου του Κράτους (Δ12) αναλυτική κατάσταση, σε τρία αντίτυπα, των συνταξιοδοτουμένων από αυτό, τέως σιδηροδρομικών υπαλλήλων, στην οποία θα αναγράφονται σε ίδιες στήλες το συνολικό ποσό συντάξεως, το ποσό που επιβαρύνεται το Δημόσιο κατά μήνα και ετησίως και ο αριθμός της πράξεως κανονισμού συντάξεως. Η ανωτέρω κατάσταση, μετά τον έλεγχο και θεώρηση από την Υπηρεσία Συντάξεων του Γενικού Λογιστηρίου του Κράτους (Δ12) θα διαβιβάζεται στην Υ.Ε.Ε. του Υπουργείου Οικονομικών για την έκδοση του εντάλματος πληρωμής. 4.Η δαπάνη της ανωτέρω αναλογίας συντάξεως βαρύνει το Φορέα 110 «Γενικαί κρατικαί δαπάναι» του Κωδικού αριθ. 0611 «συντάξεις πολιτικών υπαλλήλων» του προϋπολογισμού των εξόδων του Υπουργείου Οικονομικών. 15Β.Β.α.112-114 Ίδρυμα Κοινωνικών Ασφαλίσεων 